stanford-oval/wikipedia huggingface dataset:
Sporobolus spicatus

| Sporobolus spicatus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Karisteheinät Sporobolus
Laji::  spicatus
Kaksiosainen nimi
 Sporobolus spicatus  (Vahl) Kunth 
Katso myös
   Sporobolus spicatus Wikispeciesissä   Sporobolus spicatus Commonsissa 
Infobox OKNimi-testi OK: 
Sporobolus spicatus on karisteheiniin kuuluva kasvilaji. Se on monivuotinen mätästävä kasvi. Se kasvaa rönsyissä. Korret ovat 10–70 senttimetriä pitkiä. Lehdet ovat piikkikärkisiä ja 2–30 senttimetriä pitkiä ja 1–4 senttimetriä leveitä. Kukinto on röyhy. Tähkylät ovat yksittäisiä, ja lisääntymiskykyiset tähkylät ovat perällisiä.
S. spicatus kasvaa koko Afrikassa sekä Aasiassa Arabian niemimaalta Intiaan. Se on suolakkokasvi, ja sitä kasvaa erityisesti emäksisessä ja heikkaisessa maaperässä, usein suolaisten järvien rannalla. Harvemmin laji kasvaa avoimilla ruohokkomailla.
Sos Hajrapetjan

| Mitalit | Mitalit | Mitalit |  |
| --- | --- | --- | --- |
|  Hajrapetjan (kesk.) Moskovan kesäolympialaisissa 1980. |  Hajrapetjan (kesk.) Moskovan kesäolympialaisissa 1980. |  Hajrapetjan (kesk.) Moskovan kesäolympialaisissa 1980. |  |
Maa:   Neuvostoliitto
Miesten maahockey
|  Olympialaiset  |  Olympialaiset  |  Olympialaiset  |  |
|  Pronssia | Moskova 1980 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Alankomaat 1983 |  |  |
Sos Hajrapetjan (arm. Սոս Հայրապետյան, ven. Сос Дереникович Айрапетян, Sos Derenikovitš Airapetjan, s. 12. syyskuuta 1959 Hrazdan, Armenian SNT) on armenialainen, Neuvostoliittoa edustanut, kilpauransa päättänyt maahockeypelaaja.
Hajrapetjan kuului Neuvostoliiton miesten maajoukkueen kokoonpanoon Moskovan kesäolympialaisissa 1980, missä maa voitti pronssia, ja Soulin kesäolympialaisissa 1988, missä se oli seitsemäs. Barcelonan kesäolympialaisissa 1992 Hajrapetjan edusti kymmenenneksi sijoittunutta yhdistynyttä joukkuetta. Vuoden 1984 kesäolympialaisia Neuvostoliitto boikotoi. Hajrapetjan saavutti myös EM-hopeaa vuonna 1983.
Hajrapetjanin poika Lvon Hajrapetjan on Armenian maajoukkueessa pelannut jalkapalloilija.
Aiheesta muualla

Kuvia tai muita tiedostoja aiheesta Sos Hajrapetjan Wikimedia Commonsissa
Sport

Sport on Sanoma-konserniin kuuluvan Sanoma Media Finlandin julkaisema naisten liikuntalehti. Sport aloitti erillisenä lehtenä 2002 ja ilmestyy nykyään kaksitoista kertaa vuodessa (10 lehteä). Aiemmin lehteä julkaistiin muutamia numeroita Me Naisten yhteydessä.
Lehden levikki on 47 164 (LT 2008), ja sillä on 119 000 lukijaa (KMT Lukija 2008).
Sofia Santamo

Sofia Santamo
| --- | --- |
Syntynyt:  20. toukokuuta 1887  Sotkamo  
Kuollut:  3. marraskuuta 1932  (45 vuotta) 
Koulutus:  Sortavalan seminaari  
Ammatti:  opettaja  
muokkaa - muokkaa wikitekstiä - muokkaa Wikidataa
Anna Sofia Santamo (o.s. Schwartz, 1887 Kuivaniemi − 3. marraskuuta 1932) oli suomalainen romanitaustainen kansakoulunopettaja. Hän valmistui Sortavalan opettajaseminaarista 1911 ja toimi sen jälkeen kansakoulunopettajan tehtävissä ympäri Suomea. Kansakoulunopettajaksi valmistunut ja opettajana työskennellyt romaninainen oli harvinainen vaikuttaja 1900-luvun alussa.
Santamo oli naimisissa Väinö Juhani Santamon kanssa.
Opinnot ja opettajan työ

Santamo pääsi kansakoulusta keväällä 1905. Hän oli kiinnostunut jatkamaan opiskelua, ja se onnistui Mustalaislähetyksen tuella. Mustalaislähetys ry:n kautta Santamo toimi opettajana Viipurissa romanilasten päiväkoulussa syksystä 1906 helmikuuhun 1907. Kesällä 1907 hän osallistui opettajaseminaarin valmistuskurssille Kuortaneella ja pääsi opiskelemaan kansakoulunopettajaksi Sortavalan seminaariin seuraavana syksynä. Santamo valmistui kansakoulunopettajaksi vuonna 1911.
Seminaarivuosien aikana silloiselta nimeltään Sofia Schwartz vaihtoi sukunimensä Säiläksi, jotta romanitaustaan viittaava nimi ei olisi vaikeuttanut opettajan työn saamista. Kaikesta huolitatta romanitausta esti vakituisen työn saamisen, ja Santamo joutui toimimaan koko uransa ajan sijais- ja koevuosiopettajan tehtävissä.
Stones Mali

Stones Mali SA on liikemies Ibrahima Diawaran omistamaan IBI Group -konserniin kuuluva rakennustarvikeyritys Malissa. Se on erikoistunut marmorilaattojen, tiilien ja muiden päällystysmateriaalien valmistukseen.
Yritys aloitti toimintansa vuonna 1997 nimellä Diawara Concrete Industry. Se sai nykyisen nimensä vuonna 2003. Samana vuonna rakennettiin tiili- ja graniittilaattatehdas Koulikoron lähelle Salaan.
Yhtiö alkoi louhia valkoista marmoria Kayesin alueella vuonna 2006. Bafoulabén Sélinkegnyssä sijaitseva marmorilaattatehdas valmistui vuonna 2011. Se tuottaa myös kalsiumkarbonaattia maaliteollisuutta varten sekä maatalouden kalkkia. Katin piirin Yélékébougoussa sijaitseva lateriittisoralouhos aloitti toimintansa vuonna 2010.
Tuotantolaitokset työllistävät noin 340 henkilöä. Yhtiöllä on myös näyttelytila Bamakossa.
Aiheesta muualla

Yhtiön sivusto (ranskaksi)
Snowextreme

Snowextreme on suomalainen talviurheilujulkaisu, jota jaetaan urheiluliikkeissä ja hiihtokeskuksissa.
Snowextreme toimii yhteistyössä Lumitykki.netin kanssa, joka on suurin  lumilautailuun erikoistunut suomalainen verkkosivusto. Sivuston perusti Arto Hirsimäki vuonna 2001. Lumitykkissä käy noin 14000 kävijää viikossa. Lumitykki julkaisee uutisia, välinearvosteluja, haastatteluja ja lumi- ja rullalautailu aiheisia valokuvia ja videoita. Lumitykin keskustelupalstalla on rekisteröityneitä käyttäjiä noin 10000. Lumitykki toimii vapaaehtoispohjalta.
Aiheesta muualla

Snowextreme
Lumitykki.net (Arkistoitu – Internet Archive)
Step Up 3D

| Step Up 3D |
| --- | --- |

Ohjaaja:  Jon Chu
Käsikirjoittaja:   Amy Andelson  Emily Meyer  Duane Adler (henkilöhahmot) 
Tuottaja:   Erik Feig  Jennifer Gibgot  Adam Shankman  Patrick Wachsberger 
Säveltäjä:  Bear McCreary
Kuvaaja:  Ken Seng
Leikkaaja:  Andrew Marcus
Pääosat:   Rick Malambri  Adam G. Sevani  Sharni Vinson  Alyson Stoner 
Valmistustiedot
Valmistusmaa:  Yhdysvallat
Tuotantoyhtiö:   Offspring Entertainment  Summit Entertainment  Touchstone Pictures 
Levittäjä:  Walt Disney Studios Motion Pictures Fórum Hungary Netflix Disney+
Ensi-ilta:  6. elokuuta 2010
Kesto:  107 minuuttia
Alkuperäiskieli:  englanti
Budjetti:  30 000 000 dollaria
Tuotto:  159 291 809 dollaria
Edeltäjä:  Step Up 2 the Streets
Seuraaja:  Step Up Revolution
Aiheesta muualla
IMDb 
Elonet
AllMovie
Infobox OKNimi-testi OK: 
Step Up 3D on vuonna 2010 ensi-iltansa saanut yhdysvaltalainen romanttinen tanssielokuva, joka on jatko-osa elokuville Step Up ja Step Up 2 the Streets. Elokuvan on ohjannut Jon Chu ja sen pääosia näyttelevät Sharni Vinson, Rick Malambri, Adam G. Sevani, Alyson Stoner, Harry Shum Jr. ja Christopher Scott.
Elokuvassa Moose lähtee opiskelemaan parhaimman ystävänsä Camillen kanssa, jossa ajautuu tanssibattleen samurai joukkueelaisen kanssaselvennä. Moosen pelastaa pulasta kaupunkilainen Luke, josta Moose saa hyvän ystävän. Pian Luke tapaa tytön nimeltä Natalie. Natalie liittyy Luken tanssiryhmään. Luke ja Natalie kuuluvat tiiviiseen newyorkilaiseen katutanssijaryhmään, johon myös Moose liittyy. Ryhmästä kehittyy niin hyvä että he pääsevät näyttämään taitojaan parhaiden katutanssijoiden tapahtumaan, joka muuttaa heidän elämänsä.
Sergei Vinogradov

Valokuva Sergei Vinogradovista.
Sergei Arsenjevitš Vinogradov (ven. Сергей Арсеньевич Виноградов; 13. heinäkuuta (J: 1. heinäkuuta) 1869 Bolšije Soli, Kostroman kuvernementti - 5. helmikuuta 1938 Riika) oli venäläinen taidemaalari.
Elämäkerta

Hän opiskeli vuosina 1880-1889 Moskovan maalaus-, veisto- ja rakennustaiteen opistossa Jevgrad Sorokinin, Vladimir Makovskin, Vasili Polenovin ja Illarion Prjanišnikovin tunneilla. Hän valmistui taiteilijaksi vuonna 1888. Vuonna 1889 hän opiskeli Boris Willewalden ja Carl Wenigin ateljeissa Pietarin taideakatemiassa ja liittyi Vaeltajiin. Hän oli Venäjän taiteilijaseuran perustajajäseniä vuonna 1903.
Vuosina 1898-1913 hän opetti Moskovassa Stroganovin akatemiassa. Hänet nimitettiin akateemikoksi vuonna 1912 akatemian täysjäseneksi vuonna 1916. Hän on useiden I maailmansodan aikaisten julisteiden ja Venäjän Punaisen ristin julisteiden tekijä. Hän emigroitui Latviaan 1920-luvulla, jossa toimi opettajana. Hän kuoli Riiassa vuonna 1938.
Hän piti näyttelyitä Düsseldorfissa (1904), Pariisissa (1906), Berliinissä (1907), Münchenissä (1909 ja 1913), Prahassa (1914), New Yorkissa (1924) ja Riiassa (1925, 1935, 1936, 1937).
Joitain teoksia

Työläisten lounas, 1890, Tretjakovin galleria, Moskova
Babuškat, 1893, Tretjakovin galleria, Moskova
Kartanon syksy, 1907, Tretjakovin galleria, Moskova
Hän soittaa. Tyttönen pianolla, 1914
Merenranta Alupkassa, 1917
Teoskuvia

Kerjäläiset (1899)
Sisätila (1913)
Hän soittaa (1914)
Sotajuliste
Sotajuliste
Sotajuliste
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Sergueï Vinogradov
Käännös suomeksi
Sirkka Sipilä

| Sirkka Sipilä |
| --- | --- |
 Sirkka Sipilä vuonna 1940 elokuvassa Aatamin puvussa ja vähän Eevankin
Henkilötiedot
Koko nimi:  Vappu Sirkka Cecilia Sipilä
Syntynyt: 1. toukokuuta 1920 Jurva
Kuollut: 29. joulukuuta 1964 (44 vuotta) Imatra
Ammatti:  elokuvanäyttelijä
Puoliso:  Niilo Mineur  (vih. 1943; ero 1949)
Lapset:  1
Näyttelijä
Aktiivisena:  1939–1951
Merkittävät roolit:  Aatamin puvussa ja vähän Eevankin Suomisen perhe Suomisen Ollin tempaus
Aiheesta muualla
IMDb 
Elonet
Vappu Sirkka Cecilia Sipilä (1. toukokuuta 1920 Jurva – 29. joulukuuta 1964 Imatra) oli suomalainen elokuvanäyttelijä. Hän oli Suomen Filmiteollisuuden filmikoulun kasvatteja ja yksi toisen maailmansodan ajan tunnetuimpia elokuvakomedienneja. Olemukseltaan hän oli hento ja poikatyttömäisen riehakas. Sipilä kuului myös niihin harvoihin vanhan suomalaisen elokuvan näyttelijöihin, joilla ei ollut teatteritaustaa.
Sipilä esiintyi aikansa kärkielokuvissa, mutta uran päättämisen nuorena ja varhaisen kuoleman vuoksi hän on jäänyt myöhemmille sukupolville melko tuntemattomaksi. Useiden Sipilän tähdittämien komedioiden kaupallinen menestys jäi heikoksi, ja niitä on esitetty televisiossa harvemmin.
Elämä ja ura > Varhaisvaiheet

Sirkka Sipilä syntyi Jurvassa Etelä-Pohjanmaalla vappuna 1920. Hänen vanhempansa olivat kansakoulunopettaja Eliel Sipilä ja Rosa Cesilia Sipilä (o.s. Nikkola). Sirkalla oli nuorempi veli Lalli. Sirkka innostui näyttelemisestä jo varhain, kun hän esiintyi raittiusjuhlan näytelmässä ensimmäisenä kouluvuonnaan. Ennen muuttoa Helsinkiin Sirkka suoritti oppikoulun Kristiinankaupungin yhteiskoulussa. Hän lähetti koulun seitsemännellä luokalla hakemuksen Suomen Filmiteollisuuden perustamaan filmikouluun, joka etsi lupaavia uusia kykyjä esiintymään Toivo Särkän johtaman yhtiön elokuvissa. Sirkka sai Kristiinankaupunkiin tiedon tulleensa valituksi filmikoulun ensimmäiselle kurssille.
Elämä ja ura > Elokuvauran alku

Hyvästä koulumenestyksestään huolimatta Sipilä päätti keskeyttää opintonsa ja muutti 18-vuotiaana Helsinkiin, jossa oli kansainvälinen ympäristö ja Suomen elokuvateollisuuden keskus. Filmikouluun päässeille opetettiin lähinnä kameralle näyttelemistä, ja pian kurssilta valmistuttuaan Sipilästä tuli Jorma Nortimon luottonäyttelijä. Hän teki ensimmäisen avustustehtävänsä Wilho Ilmarin ohjaamassa Nummisuutareissa (1938).
Elämä ja ura > Sota-ajan komedienne

Sipilä näytteli naispääosat useissa sota-ajan komedioissa. Hänen läpimurtonsa oli Nortimon ohjaama Takki ja liivit pois! (1939), jossa Sipilä esitti aloittelevaa näyttelijätärtä. Sipilä oli Tauno Palon vastanäyttelijä elokuvassa Aatamin puvussa... ja vähän Eevankin (1940), joka oli yleisömenestys. Hänen voimisteluaan alastomana yhdessä elokuvan kohtauksessa pidettiin poikkeuksellisen rohkeana. Kohtaus aiheutti aikanaan paheksuntaa, mutta myös innostusta. Sipilä teki seuraavaksi pääroolin elokuvassa Perheen musta lammas (1941). Hänen muuntautumiskykynsä pääsi esille, kun hän teki kaksoisroolin pojaksi naamioituvana tyttönä. Toivo Särkän elokuvassa Onnellinen ministeri (1941) Sipilällä oli sivuosa mainostoimiston sihteerinä, jossa hän sai käyttää edukseen laulutaitoaan. Kenties parhaiten hänet kuitenkin muistetaan vanhimman tyttären Elinan roolista kahdessa ensimmäisessä Suomisen perhe -elokuvassa.
Useiden pääroolien ohella Sipilä teki useita sivurooleja, joista merkittävimpiä oli aatelisneito Ingeborg elokuvassa Katariina ja Munkkiniemen kreivi. Kriitikoiden mielestä Sipilä olisi sopinut paremmin naispääosaan kreiviä näytelleen Leif Wagerin pariksi. Toinen huomattava sivuosa oli kartanonomistajatar Brita von Löwen elokuvassa Avioliittoyhtiö. Sipilän suoritusta kiiteltiin onnistuneeksi roolin lyhyydestä huolimatta.
Sodan jälkeen Sipilä siirtyi SF:ltä Fenno-Filmin palvelukseen. Hänen roolejaan uudessa yhtiössä olivat muun muassa rikas ja ylpeä Eliina maalaiskomediassa Kyläraittien kuningas sekä sankaritar Lailan osa urheiluelokuvassa Sisulla ja sydämellä. Sipilä sai tästä roolista suorastaan ylistäviä arvioita: hänen tulkintansa oli arvostelijoiden mukaan ”älykäs, luonnollinen, miellyttävä ja suorasukaisen reipas”. Lisäksi Sipilä näytteli Karhu-Filmin tuottamassa farssissa Mikä yö! vuonna 1945.
Elämä ja ura > Myöhemmät vaiheet

Sipilä jätti elokuva-alan taloudellisista syistä 1950-luvun vaihteessa. Filmitähden pienellä palkalla ei tienannut tarvittavaa elantoa. Sipilä teki viimeiset pääosatehtävänsä komedioissa Keittiökavaljeerit ja Köyhä laulaja. Hänen viimeiseksi roolikseen jäi muotiliikkeen myyjätär Valentin Vaalan elokuvassa Gabriel, tule takaisin (1951).
Sirkka Sipilä avioitui saksalaisen Nicolas (Niilo) Mineurin kanssa vuonna 1943, ja liitosta syntyi tytär. Liiton päätyttyä eroon Sipilä jäi tyttärensä yksinhuoltajaksi ja ajautui taloudellisiin vaikeuksiin. Elokuvauran jälkeen hän esiintyi muutamissa mainoksissa ja työskenteli Helsingissä myyjättärenä. Hän kuului myös Ruusu-Risti -yhdistykseen. Sipilä kaihtoi julkisuutta ja häntä on luonnehdittu ihmisenä herttaiseksi ja vaatimattoman oloiseksi. Filmitähteyteensä hän suhtautui myöhemmin arkaillen: ”– – Joskus olen hiipinyt johonkin pieneen teatteriin tyttäreni kanssa. Olen katsonut itseäni kuin vierasta tyttöä, korkeintaan ihaillut: kas kun on nuori ja uskaltaa, eikä taitoa ole tuon enempää”, Sipilä kertoi Apu-lehdelle vuonna 1963.
Sipilä piti teatteria elokuvaa suurempana haaveenaan, ja muutti Imatralle vuonna 1963 saatuaan kaksivuotisen kiinnityksen Imatran Teatteriin. Siellä hän työskenteli vuoteen 1964 asti, jolloin hän kuoli syöpään vain 44-vuotiaana. Hänet on haudattu syntymäpaikkansa Jurvan vanhalle hautausmaalle.
Elokuvat

| Elokuvat> Vuosi | Elokuvat> Suomenkielinen nimi | Elokuvat> Rooli |
| --- | --- | --- |
| 1938 | Syyllisiäkö? | naisia tanssiravintolassa |
| 1938 | Nummisuutarit | kirkkokansaa/väkeä Karrin tuvassa |
| 1939 | Halveksittu | tanssiaisväkeä Merthenin salissa |
| 1939 | Takki ja liivit pois! | Ilona Vartio |
| 1940 | Aatamin puvussa ja vähän Eevankin | Alli |
| 1941 | Perheen musta lammas | Raili Wirma alias Risto ja Tytti Salonen |
| 1941 | Jos oisi valtaa... | Aune Irvas |
| 1941 | Suomisen perhe | Elina Suominen |
| 1941 | Poikamies-pappa | hammaslääkäri Marja Terä |
| 1941 | Onnellinen ministeri | Irma, johtajan sihteeri |
| 1942 | Avioliittoyhtiö | Brita von Löwen |
| 1942 | Puck | Pirkko Petäjä, Riston morsian |
| 1942 | Suomisen Ollin tempaus | Elina Suominen |
| 1943 | Katariina ja Munkkiniemen kreivi | Ingeborg Liliecrona |
| 1945 | Matkalla seikkailuun | Inkeri Korte |
| 1945 | Mikä yö! | Sirkka |
| 1945 | Kyläraittien kuningas | Orttenmaan Eliina |
| 1947 | Sisulla ja sydämellä | Laila |
| 1948 | Kilroy sen teki | Inkeri |
| 1948 | Keittiökavaljeerit | Kerttu Mäkinen |
| 1950 | Professori Masa | nainen luennolla |
| 1950 | Köyhä laulaja | Aili Ranta |
| 1951 | Gabriel, tule takaisin | hattukaupan myyjä |
Aiheesta muualla

Sirkka Sipilä Internet Movie Databasessa. (englanniksi)
Snowdon

Snowdon Llyn Llydaw -järveltä nähtynä
| --- | --- |
Tyyppi:  vuorenhuippu (en) 
Sijainti:  Gwynedd, Wales Yhdistynyt kuningaskunta
Vuoristo:  Snowdonia
Korkeus merenpinnasta:  1 085 m
Prominenssi:  1 039  m 
Suojelualue:  Eryri kansallispuisto (en) 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Snowdon (kymriksi Yr Wyddfa) on vuori Pohjois-Walesissa Britteinsaarilla. Snowdon tarkoittaa lumista vuorta. Nimestä löytyy ensimmäinen maininta vuodelta 1095. Vuori sijaitsee Snowdonian kansallispuiston alueella. Se on Walesin korkein vuori ja koko Yhdistyneen kuningaskunnan korkein Skotlannin Ylämaan eteläpuolella. Snowdonin korkein huippu kohoaa 1 085 metriin ja tunnetaan kymrinkielisellä nimellä Yr Wyddfa  joka tarkoittaa ’hautakumpu’.
Ei tiedetä, kuka oli ensimmäinen huipulle kiivennyt, mutta ensimmäisenä kiipeämisestä kirjoitti botanisti Thomas Johnson vuonna 1639. Nykyisin vuorelle pääsee junalla, joka kulkee Llanberisista Snowdonille.
Aiheesta muualla

Kuvia tai muita tiedostoja aiheesta Snowdon Wikimedia Commonsissa
Kartta Snowdonista lähiympäristöineen.
Signature Pictures

| Signature Pictures |
| --- | --- |
Yritysmuoto:  yksityinen
Perustettu:  1993
Kotipaikka:  West Hollywood, Kalifornia
Toimiala:  Elokuvat
Tuotteet:  Elokuvien tuotanto
Kotisivu:  Signature Pictures
Infobox OKNimi-testi OK: 
Signature Pictures on yhdysvaltalainen tuotantoyhtiö, joka on keskittynyt tuottamaan elokuvia. Yhtiö on tuottanut elokuvia vuodesta 1993 lähtien.[lähde? ]
Tuotantoa

| 0 | 1 | 2 |
| --- | --- | --- |
|  1990-luku Men of war – palkkasoturit (1994)  Timecop (1994)  The Quest – haastaja (1996)  Simon käskee (1999)  |  2000-vuosikymmen Fear dot Com (2002)  Spartan (2004)  Arjen kulissit (2004)  A Sound of Thunder (2005)  Circadian Rhythm (2005)  Musta Dahlia (2006)  Väärä alibi (2009)  Universal Soldier: Regeneration (2009)  |  2010-luku Re-Kill (2012)  Universal Soldier: Day of Reckoning (2012)  Getaway (2013)  |
Aiheesta muualla

Signature Pictures IMDb:ssä (englanniksi)
Sleep with Me

| Sleep with Me |
| --- | --- |

Ohjaaja:  Rory Kelly
Käsikirjoittaja:   Duane Dell'Amico  Roger Hedden  Neal Jimenez  Joe Keenan  Rory Kelly  Michael Steinberg 
Tuottaja:   Roger Hedden  Michael Steinberg  Eric Stoltz 
Säveltäjä:  David Lawrence
Kuvaaja:  Andrzej Sekula
Leikkaaja:  David Moritz
Pääosat:   Meg Tilly  Eric Stoltz  Craig Sheffer 
Valmistustiedot
Valmistusmaa:  Yhdysvallat
Tuotantoyhtiö:  Joel Castleberg Productions
Levittäjä:  United Artists Netflix
Ensi-ilta:  1994
Kesto:  94 min
Alkuperäiskieli:  englanti
Aiheesta muualla
IMDb 
Elonet
AllMovie
Sleep with Me on Rory Kellyn ohjaama yhdysvaltalainen elokuva vuodelta 1994. Pääosissa ovat Meg Tilly, Eric Stoltz ja Craig Sheffer, jotka esittävät kolmiodraamaan sotkeutuvia ystävyksiä. Tilanne mutkistaa se, että Tillyn ja Stoltzin esittämät roolihahmot ovat menossa naimisiin. Elokuva on tunnettu Quentin Tarantinon roolista, jossa hän selittää homoeroottisen tulkinnan Top Gun - lentäjistä parhaat elokuvasta Todd Fieldille.
Aiheesta muualla

Sleep with Me Internet Movie Databasessa (englanniksi)
Sleep with Me Elonet.
Shang Tsung

Shang Tsung Mortal Kombat: Shaolin Monks -pelissä
Shang Tsung on useissa Mortal Kombat -peleissä ja elokuvissa esiintynyt muodonmuuttaja, jonka täytyy kerätä sieluja pysyäkseen hengissä.
Liittolaiset ja viholliset

Liittolaiset: Reptile, Shao Kahn, Goro, Kintaro, Mileena
Viholliset: Liu Kang, Raiden, Bo' Rai Cho, Kung Lao, Sonya Blade, Kenshi, Quan Chi, Onaga
Huomattavia tekoja

Entinen Mortal Kombatin mestari, alkuperäisen Kung Laon syrjäyttämä.
Mortal Kombatin järjestäjä.
Liu Kangin murhaaja Quan Chin avulla.
Mileenan (Kitanan kloonin) luoja.
Shao Kahnin päävelho.
Shao Kahnin murhaaja Quan Chin avustuksella.
Taistelutyylit

Mortal Kombat: Deadly Alliance -pelissä Shang Tsungin tyyleinä ovat "snake" ja "crane". Aseena hän käyttää miekkaa. Hänellä on myös enemmän erikoishyökkäyksiä kuin useimmilla muilla hahmoilla: "3D Fire Long Range", "3D Fire short range", "Fire blast", ja "Soul steal".
Hahmon historia > Mortal Kombatin mestariksi

Shang Tsungin menneisyys on pysynyt tuntemattomana eikä hänen alkuperäänsä ole paljastettu. Joidenkin lähteiden mukaan hän oli alkujaan ihminen Earthrealmista. Jumalat kirosivat hänet, ja hänen täytyi saada sieluja elääkseen. Sivuvaikutuksena Tsung kykeni tutkimaan hankkimiensa sielujen muistoja ja tietoa, mikä auttoi häntä huomattavasti vuosia myöhemmin.
Shang Tsung osallistui Mortal Kombat -turnaukseen ja voitti kaikki vastustajansa ja tuli turnauksen suurmestariksi. Ei ole tiedossa, että kuinka kauan hänellä oli tämä titteli, mutta luultavasti hän menetti sen legendaariselle Shaolin munkille, Suurelle Kung Laolle.
Hahmon historia > Deadly Alliance

Muutamia vuosia myöhemmin Shang Tsung löysi Quan Chin palatsistaan taistelemassa Scorpionia vastaan. Kun Quan Chi voitti, hän teki Shangille tarjouksen: jos tämä auttaisi Quan Chitä etsimään Onagan kadonnutta armeijaa, hän lupaisi antaa Shangille loputtoman varaston sieluja. Näin syntyi "Deadly Alliance". Ensin heidän täytyi kuitenkin hävittää Shao Kahn ja Liu Kang.
Shang Tsung vei Quan Chin Shao Kahnin luokse, he todistivat tälle uskollisuutensa ja sitten hyökkäsivät tämän kimppuun. Kun Shang Tsung ja Quan Chi ovat päihittäneet tämän (tai ainakin Shao Kahnin kloonin), Shang Tsung muuttui Kung Laoksi ja lähti Liu Kangin luokse. Kun Liu harjoitteli kataansa, Shang Tsung hyökkäsi. Liu Kang pääsi voitolle, mutta samalla Quan Chi hyökkäsi takaa päin antaen Shangille mahdollisuuden tappaa Liun ja viedä tämän sielun. Loppujen lopuksi Deadly Alliance voitti myös muut "Earthrealmin" sankarit ja löysi Onagan armeijan.
"Earthrealmin" sankarien hävittyä, Deadly Alliancella on enää vastassaan Raiden. Shang Tsung ja Quan Chin päihittävät tämän kuitenkin pitkän taistelun jälkeen, mutta iloa ei kestänyt kauan sillä Shang Tsung ja Quan Chi kääntyivät toisiaan vastaan.
Sotkettama

Sotkettama
| --- | --- |
Sijainti:  Sysmä Päijät-Häme Suomi
Saariryhmä:  Töijensalon saariryhmä
Vesialue:  Päijänne
Korkein kohta:  97,5 m 
Pinta-ala:  84,8 ha  
muokkaa - muokkaa wikitekstiä - muokkaa Wikidataa
Sotkettama  on Päijänteen saari Päijät-Hämeessä Sysmässä.
Maantietoa

Saari on 1,5 kilometriä pitkä, 1,2 kilometriä leveä ja sen pinta-ala on 84,8 hehtaaria . Se sijaitsee Tehinselän länsiosassa mantereen tuntumassa Töijensalon saariryhmässä. Sen erottaa mantereesta Sotkettamanlahti ja Vähäsalmi. Vähäsalmi on noin 10–110 metriä leveä, ja sen kapeimman kohdan ylittää saarelle johtava tie Hunningaksen puolelta. Tie ylittää saaren toisessa päässä sijaitsevan Hirvensalmen pengertietä ja siltaa pitkin Töijensaloon, ja siellä viimeiseen Kähärinsaareen. Sotkettaman ympärillä on toki kivikkoa, mutta vain kaksi pientä saarta, josta suurin on luoteispuolella sijaitseva Tevangonluoto. Hirvensalmessa sijaitsee vielä kolme saarta, joista suurin kahdesta suuresta saaresta on Rajasaari. Sotkettama on suuren C-kirjaimen muotoinen ja kaaren sisäpuolelle jää Tevangonlahti. Saarella on muutama pieni niemi, joiden väliin jää pieniä lahdelmia. Saari on nykyään metsämaata, joskin sen keskellä sijaitsee metsittyvä niittyalue. Saari on alavaa metsämaata, jossa on muutama pieni mäki. Niistä korkein kohoaa 19 metrin korkeuteen Päijänteestä. Saarella on alle 30 vapaa-ajan asuntoa ja kaksi kiinteästi asuttua tilaa. Suuri osa vapaa-ajan asunnoista sijaitsee Tevangonlahdella.